- Մենք, իրականում, այս երկու ամսվա ընթացքում ունենք ցուցանիշների շատ մեծ աճ` 16 տոկոս արդյունաբերության աճ, 36 տոկոս արտահանման աճ, 10.9 տոկոս սեփական եկամուտների հավաքագրման աճ: Բայց որևիցե մեկը մեզանից իր մաշկի վրա չի զգում, ճի՞շտ է: Մենք դեռ այնքան պիտի անենք, որ գանք հասնենք մի կետի, որ հաջորդ օրը դա տա կյանքի որակի փոփոխություն: Ես դա համեմատում եմ հողի հետ, որը այնքան է չորացել, որ պիտի այնքան ջրես, որ ինքը կակղի և սերմը վրան գցես` բերք տա: Հիմա մենք դա ենք անում: Մի հուսահատվեք, լավ է լինելու: